**15. Napirend**

**E L Ő T E R J E S Z T É S**

**Mindszentkálla Község Önkormányzata Képviselő-testületének**

**2022. május 17-i nyilvános ülésére**

**Tárgy: Beszámoló az Önkormányzat részvételével működő társulások 2021. évi**

**tevékenységéről**

**Előterjesztő:** Csombó Zoltán polgármester

**Előkészítette:** Nagy Éva ügyintéző **Jogszabállyal nem ellentétes**

**dr. Szabó Tímea**

**címzetes főjegyző**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény IV. fejezete az alábbi, helyi önkormányzatok társulásaira vonatkozó szabályokat tartalmazza:

***87. §*** *A helyi önkormányzatok képviselő-testületei megállapodhatnak abban, hogy egy vagy több önkormányzati feladat- és hatáskör, valamint a polgármester és a jegyző államigazgatási feladat- és hatáskörének hatékonyabb, célszerűbb ellátására jogi személyiséggel rendelkező társulást hoznak létre.*

***A helyi önkormányzatok társulásának általános szabályai***

***88. §*** *(1) A társulást a helyi önkormányzatok képviselő-testületei írásbeli megállapodással hozzák létre. A megállapodást a polgármester írja alá.*

*(2) A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.*

***89. §*** *(1) A társuláshoz csatlakozni naptári év első, abból kiválni naptári év utolsó napjával lehet, ha törvény vagy a társulási megállapodás másként nem rendelkezik.*

*(2) A társuláshoz való csatlakozásról és a kiválásról, ha törvény eltérően nem rendelkezik, legalább hat hónappal korábban, minősített többséggel kell dönteni. Erről a társulási tanácsot értesíteni kell.*

*(3) A társulási tanács minősített többséggel dönt a társulásból történő kizárásról.*

***90. §*** *(1) A társulás a feladatkörébe tartozó közszolgáltatások ellátására - jogszabályban meghatározottak szerint - költségvetési szervet, gazdálkodó szervezetet, nonprofit szervezetet és egyéb szervezetet alapíthat, kinevezi vezetőiket. A társulás olyan vállalkozásban vehet részt, amelyben felelőssége nem haladja meg vagyoni hozzájárulásának mértékét.*

*(2) A társulás működési költségeihez - a társulási megállapodás eltérő rendelkezése hiányában - a társulás tagjai az általuk képviselt települések lakosságszámának arányában hozzájárulnak.*

*(3) A társulás saját vagyonnal rendelkezhet.*

*(4) A társulás megszűnése, a társulásból történő kiválás, kizárás esetén - eltérő megállapodás hiányában - a társulás vagyonát a társulás azon tagjának kell visszaadni, amelyik azt a társulás rendelkezésére bocsátotta. Egyebekben a közös tulajdonra vonatkozó rendelkezéseket kell alkalmazni.*

*(5) A társulásból történő kiválás esetén a vagyontárgy társulási tag részére történő kiadását a társulási megállapodásban meghatározott időtartamra, de legfeljebb öt évre el lehet halasztani, ha annak természetben történő kiadása veszélyeztetné a társulás további működését. Ebben az esetben a kivált tagot - a társulással kötött szerződés alapján - használati díj illeti meg.*

***91. §*** *A társulás megszűnik:*

*a) ha a megállapodásban meghatározott időtartam eltelt, vagy törvényben szabályozott megszűnési feltétel megvalósult;*

*b) ha a társulás tagjai a 88. § (2) bekezdés szerinti többséggel azt elhatározzák;*

*c) a törvény erejénél fogva;*

*d) a bíróság jogerős döntése alapján.*

***92. §*** *A társult önkormányzatok képviselő-testületei megállapodhatnak abban, hogy a vitás kérdésben bármelyik képviselő-testület kérheti a megállapodásban megjelölt önkormányzati érdekszövetség által felkért tagokból álló egyeztető bizottság állásfoglalását, továbbá abban, hogy a közigazgatási per megindítása előtt a képviselő-testület az egyeztető bizottság állásfoglalását kéri.*

***A társulási megállapodás alapvető szabályai***

***93. §*** *A társulási megállapodás tartalmazza:*

*1. a társulás nevét, székhelyét;*

*2. a társulás tagjainak nevét, székhelyét, képviselőjét;*

*3. a társuláshoz tartozó települések lakosságszámát;*

*4. a társulás által ellátott feladat- és hatásköröket;*

*5. a társulás döntéshozó szervét, döntéshozó szervének tagjait megillető szavazatarányt;*

*6. a döntéshozatalának módját, a minősített döntéshozatal eseteit;*

*7. a közös fenntartású intézmények megnevezését;*

*8. a társulás fenntartásával, működtetésével kapcsolatosan az egyes képviselő-testületek pénzügyi hozzájárulásának mértékét, teljesítésének módját;*

*9. a társulás tagjai által vállalt pénzügyi hozzájárulás nem teljesítése esetén irányadó eljárást (a társulás döntésétől függően a társulás tagjai részéről a pénzforgalmi szolgáltatójuknak adott, a beszedési megbízás teljesítésére vonatkozó hozzájárulását, felhatalmazó nyilatkozatát, amely alapján a társulás beszedési megbízást nyújthat be a pénzforgalmi szolgáltatóhoz);*

*10. a társulás vagyonát és a vagyonátadás feltételeit, a tulajdonosi jogok és kötelezettségek gyakorlásának rendjét;*

*11. intézmény közös alapítása esetén az alapítói jogok gyakorlására vonatkozó részletes rendelkezéseket;*

*12. a társulás általános rendjétől eltérő (nem minden tag részére, vagy a tag által saját intézménye útján más tagok részére történő) feladatellátás módját;*

*13. a társulás szolgáltatásai igénybevételének a társulás által meghatározott feltételeit;*

*14. a társulás működéséről évente legalább egy alkalommal történő beszámolás kötelezettségét;*

*15. a társulás működésének ellenőrzési rendjét;*

*16. a megállapodás módosításának feltételeit;*

*17. a társulásból történő kiválás és kizárás feltételeit;*

*18. a társulás megszűnése esetén a tagok egymással való elszámolásának kötelezettségét, módját;*

*19. azt, amiben a képviselő-testületek megállapodtak.*

***A társulás szervezete és működése***

***94. §*** *(1) Az önkormányzati társulás döntéshozó szerve a társulási tanács.*

*(2) A társulási tanácsot a társult önkormányzatok képviselő-testületei által delegált tagok alkotják, akik a megállapodásban meghatározott számú szavazattal rendelkeznek.*

*(3) A társulási tanács döntését határozattal hozza.*

*(4) A társulási tanács akkor határozatképes, ha ülésén a megállapodásban meghatározott számú, de legalább a szavazatok felével rendelkező képviselő jelen van. A javaslat elfogadásához a megállapodásban meghatározott számú, de legalább annyi képviselő igen szavazata szükséges, amely meghaladja a jelen lévő képviselők szavazatainak több mint a felét.*

*(5) A tíznél több tagból álló önkormányzati társulás társulási tanácsának érvényes döntéséhez a megállapodásban meghatározott számú, de legalább annyi tag igen szavazata szükséges, amely meghaladja a jelen lévő tagok szavazatainak a felét és az általuk képviselt települések lakosságszámának egyharmadát.*

*(6) A megállapodásban meghatározott döntéshez minősített többség szükséges.*

*(7) A minősített többséghez a megállapodásban meghatározott számú, de legalább annyi tag igen szavazata szükséges, amely eléri a társulásban részt vevő tagok szavazatának több mint felét és az általuk képviselt települések lakosságszámának a felét.*

*(8) A döntéshozatali eljárás egyéb szabályairól - beleértve a szavazatarányok és a költségek viselésének kérdését is - a társulás tagjai a társulási megállapodás keretében szabadon döntenek. Törvény vagy a társulási megállapodás eltérő rendelkezésének hiányában a társulás minden tagját egy szavazat illeti meg.*

***95. §*** *(1) A társulási tanács tagjai közül elnököt választ, alelnököt választhat. Együttes akadályoztatásuk esetén a tanács ülését a korelnök hívja össze és vezeti.*

*(2) A társulási tanács döntéseinek előkészítése, végrehajtásuk szervezése érdekében bizottságokat alakíthat.*

*(3) A társulási tanács és a bizottságok működésére egyebekben a képviselő-testületre és az önkormányzati bizottságokra vonatkozó szabályokat kell megfelelően alkalmazni.*

*(4) A társulási tanács munkaszervezeti feladatait (döntések előkészítése, végrehajtás szervezése) eltérő megállapodás hiányában a társulás székhelyének polgármesteri hivatala látja el.*

*(5) A társulási tanács ülésén a társult önkormányzatok jegyzői tanácskozási joggal részt vehetnek.*

**Mindszentkálla Önkormányzata** 2021. évben a következő 3 önkormányzati társulásban vett részt:

- Köveskál és Térsége Óvoda Társulás, mint tag település.

- Szentbékkálla és Mindszentkálla Szennyvíz Társulás

- Tapolca Környéki Önkormányzati Társulás, mint tag település.

Az év első felében a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendeletben a Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány (a továbbiakban: koronavírus világjárvány) következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolta.

**I. Köveskál és Térsége Óvoda Társulás**

A társulás célja, hogy az óvodai nevelés és oktatás kötelező feladatok ellátása során a finanszírozás minél hatékonyabb és költségkímélőbb legyen, valamint biztosítható legyen a szakmai pedagógiai munka színvonala.

A társulásnak négy tagja van: Balatonhenye, Köveskál, Mindszentkálla és Szentbékkálla.

A Társulási megállapodás 14. pontja szabályozza a Társulás működéséről szóló beszámolási kötelezettséget. Ennek keretében a társulásban résztvevő önkormányzatok polgármestere a saját képviselő-testületének évenként, a költségvetési éves beszámoló keretében ad számot a társulás tevékenységéről, a pénzügyi helyzetéről, a társulási cél megvalósulásáról.

**A Társulás Elnöke által hozott határozatok:**

**1/2021. (III.08.) KTOT határozat:** az államháztartásról szóló 2011. évi CXCV. törvény 26.§ (1) bekezdése alapján döntött a gazdálkodásáról szóló 2021. évi költségvetés elfogadásáról. Az Elnök a Köveskál és Térsége Óvoda Társulás 2021. évi költségvetés bevételi főösszegét 25.137.659 forintban, kiadási főösszegét 25.137.659 forintban a Köveskáli Közös Fenntartású Napközi Otthonos Óvoda (a továbbiakban: Óvoda) 2021. évi költségvetés bevételi főösszegét 28.543.005 forintban, kiadási főösszegét 28.543.005 forintban állapította meg.

**2/2021. (III. 08.) KTOT számú határozat:** az államháztartásról szóló 2011. évi CXCV. törvény 29/A. §-a alapján a Társulás saját bevételeinek, valamint a Magyarország gazdasági stabilitásáról szóló 2011. évi CXCIV. törvény 8. § (2) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét az alábbiakban foglaltak szerint került megállapításra: Saját bevételek összege:

2021. 0; 2022. 0; 2023. 0; 2024. 0 Adósságot keletkeztető ügyletekből eredő fizetési kötelezettségek: 2021. 0; 2022. 0; 2023. 0; 2024. 0.

**3/2021. (III. 08.) KTOT számú határozat:** a közbeszerzésekről szóló 2015. évi CXLIII. törvény 42.§-a alapján a Társulás, mint ajánlatkérő által 2021. évben lefolytatandó közbeszerzési eljárások éves tervét nemleges megjelöléssel került jóváhagyásra.

**4/2021. (III. 24.) határozat:** elfogadásra került az általános felvételi időpontja, az indítható csoportok száma, a heti nyitvatartási idő, az éves nyitvatartási idő és a 2021-2022 évre szóló pedagógus továbbképzési terv.

**5/2021. (V. 28.) HATÁROZAT:** Döntésaz államháztartásról szóló 2011. évi CXCV. törvény 34. § (5) bekezdése alapján a gazdálkodásáról szóló 2020. évi költségvetés módosításáról. A Társulási Tanács Elnöke a Köveskál és Térsége Óvoda Társulás 2020. évi költségvetés bevételi főösszegét 26.403.173.- forintban kiadási főösszegét 26.403.173.- forintban, a Közös Fenntartású Napközi Otthonos Óvoda 2020. évi költségvetés bevételi főösszegét 29.295.874 forintban, kiadási főösszegét 29.295.874 forintban állapította meg.

**6/2021. (V. 28.) HATÁROZAT:** Döntésazállamháztartásról szóló 2011. évi CXCV. törvény 91. § (3) bekezdése alapján a gazdálkodásáról szóló 2020. évi költségvetési beszámoló elfogadásáról. Az Elnök a Köveskál és Térsége Óvoda Társulás 2020. évi költségvetési bevétel teljesítésének főösszegét 26.098.416 Ft-ban, költségvetési kiadás főösszegének teljesítését 26.081.939. Ft-ban a Közös Fenntartású Napközi-otthonos Óvoda 2020. évi költségvetési bevétel teljesítésének főösszegét 28.989.902 forintban, a kiadás teljesítésének főösszegét 25.614.536 forintban állapította meg.

**A Társulási Tanács ülései:**

**2021.augusztus.16.**

Napirend:

1. Köveskáli Közös Fenntartású Napközi-otthonos Óvoda   
   gyermekétkeztetés ellátására szolgáltató kiválasztása,   
   szerződés megkötésének jóváhagyása.

**2021. november 26.**

Napirend:

1. Köveskáli Közös Fenntartású Napközi Otthonos Óvoda   
   Társulási Tanács 2021. évi költségvetésének módosítása
2. Köveskáli Közös Fenntartású Napközi Otthonos Óvoda   
   Alapító okiratának, Társulási Tanács Szervezeti és Működési   
   Szabályzatának módosítása valamint a Társulási megállapodás   
   véleményezése
3. Óvodavezetői beszámoló elfogadása a 2020/2021. nevelési évről
4. Óvodavezetői munkaterv elfogadása a 2021/2022. nevelési évre
5. Köveskáli Közös Fenntartású Napközi Otthonos Óvoda Szervezeti és Működési Szabályzatának módosítása

**A Társulási Tanács határozatai:**

**7/2021. (VIII.16.) KTOT határozat:** Döntés a 2021. augusztus 16-i ülés napirendjéről.

**8/2021. (VIII. 16.) KTOT határozat**: Döntés, hogy a gyermekétkeztetési feladatokat a Társulás a Káli-Gast Kft-vel látja el.

**9/2021. (XI.26.) KTOT határozat**: Döntés a 2021. november 26-i ülés napirendjéről

**10/2021. (XI. 26.) KTOT határozat**: Köveskál és Térsége Óvoda Társulás Társulási Tanácsa (a továbbiakban Társulási Tanács) az államháztartásról szóló 2011. évi CXCV. törvény 34.§ (6) bekezdése alapján az alábbiak szerint döntött a gazdálkodásáról szóló 2021. évi költségvetés módosításáról. A Társulási Tanács a Köveskál és Térsége Óvoda Társulás 2021. évi költségvetés bevételi fő összegét 25.137.659 forintban kiadási fő összegét 25.137.659 forintban a Köveskáli Közös Fenntartású Napközi-Otthonos Óvoda 2021. évi költségvetés bevételi fő összegét 28.543.005 forintban, kiadási fő összegét 28.543.005 forintban állapította meg.

**11/2021. (XI.26.) KTOT határozat**: Köveskál és Térsége Óvoda Társulás Társulási Tanácsa a Köveskáli Közös Fenntartású Napközi-otthonos Óvoda Alapító Okirat módosítását és annak egységes szerkezetét 2022. augusztus 1. napjától jóváhagyta.

**12/2021. (XI.26.) KTOT határozat**: Köveskál és Térsége Óvoda Társulás Társulási Tanácsa a Társulás Szervezeti és Működési Szabályzatának módosítását és annak egységes szerkezetét 2022. augusztus 1. napjától jóváhagyta.

**13/2021. (XI.26.) KTOT határozat:** Köveskál és Térsége Óvoda Társulás Társulási Tanácsa a Társulási megállapodás 2022. augusztus 1. hatályú módosítását és annak egységes szerkezetét véleményezte, és azt tudomásul vette, valamint javasolta a Társulást alkotó önkormányzatok képviselő-testületei számára elfogadásra

**14/2021. (XI.26.) KTOT határozat**: Köveskál és Térsége Óvoda Társulás Társulási Tanácsa a 2020/2021. nevelési évre vonatkozó óvodavezetői beszámolót elfogadta.

**15/2021. (XI.26.) KTOT határozat**: Köveskál és Térsége Óvoda Társulás Társulási Tanácsa a 2021/2022. nevelési évre vonatkozó óvodavezetői munkatervet elfogadta.

**16/2021. (XI.26.) KTOT határozat**: Köveskál és Térsége Óvoda Társulás Társulási Tanácsa a Köveskáli Közös Fenntartású Napközi-otthonos Óvoda SZMSZ módosítását és annak egységes szerkezetét az elfogadást követő naptól kezdődő hatállyal jóváhagyta.

**II. Szentbékkálla és Mindszentkálla Szennyvíz Társulás**

A társulás célja Szentbékkálla és Mindszentkálla községek szennyvízhálózat kiépítése, a szennyvízelvezető és -tisztító rendszert kialakítása és működtetetése, valamint az ehhez szükséges gazdasági, pénzügyi és jogi előfeltételeket biztosítása.

A társulás tagjai: Szentbékkálla, Mindszentkálla települések.

**A Társulás elnöke által hozott határozatok:**

**1/2021. (III.10.) SZMSZ határozat:** Döntésaz államháztartásról szóló 2011. évi CXCV. törvény 26.§ (1) bekezdése alapján a gazdálkodásáról szóló 2021. évi költségvetés elfogadásáról. A Társulási Tanács Elnöke a 2021. évi költségvetés bevételi főösszegét 4.807.652 Ft-ban, kiadási főösszegét 4.807.652 Ft-ban állapította meg.

**2/2021. (III.10.) SZMSZT határozat**: Döntés az államháztartásról szóló 2011. évi CXCV. törvény 29/A. §-a alapján az önkormányzat saját bevételeinek, valamint a Magyarország gazdasági stabilitásáról szóló 2011. évi CXCIV. törvény 8. § (2) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét az alábbiakban foglaltak szerinti megállapításáról. Saját bevételek összege: 2021. 0; 2022. 0; 2023. 0; 2024. 0. Adósságot keletkeztető ügyletekből eredő fizetési kötelezettségek: 2021. 0; 2022. 0; 2023. 0; 2024. 0.

**3/2021. (III.10.) SZMSZT határozat**: A Társulás elnöke közbeszerzésekről szóló 2015. évi CXLIII. törvény 42.§-a alapján az Önkormányzat, mint ajánlatkérő által 2021. évben lefolytatandó közbeszerzési eljárások éves tervét nemleges megjelöléssel jóváhagyta.

**4/2021. (V.28.) határozat:** Döntés az államháztartásról szóló 2011. évi CXCV. törvény 34. § (5) bekezdése alapján az alábbiak szerint dönt a gazdálkodásáról szóló 2020. évi költségvetés módosításáról.

5/2021. (V.28.) határozat: Döntés az államháztartásról szóló 2011. évi CXCV. törvény 91. § (3) bekezdése alapján a gazdálkodásáról szóló 2020. évi költségvetési beszámoló elfogadásáról. Az Elnök a 2020. évi költségvetés teljesítésének bevételi főösszegét 5.482.666 Ft – ban, kiadási főösszegének teljesítését 1.979.632.- Ft – ban állapította meg.

**III. A Tapolca Környéki Önkormányzati Társulás Társulási Tanácsában végzett tevékenységről**

A Tapolca Környéki Önkormányzati Társulás (székhelye: 8319 Lesenceistvánd, Kossuth u. 145.; telephelye: 8300 Tapolca, Nyárfa u. 3.) működési területe a tapolcai járás területén levő önkormányzatok közigazgatási területe. A Társulás jogi személy, gazdálkodására a költségvetési szervek működésére vonatkozó szabályokat kell alkalmazni azzal, hogy a pénzügyi-számviteli, gazdálkodási, döntés előkészítési, végrehajtás szervezési feladatait a Lesenceistvándi Közös Önkormányzati Hivatal (8319 Lesenceistvánd, Kossuth u. 145.) látja el.

A Társulás célja, hogy szervezeti keretet biztosítson a települési önkormányzatok kapcsolat- és együttműködési rendszerének. Célja továbbá a helyi közügyek, valamint a helyben biztosítandó közfeladatok körében ellátandó önkormányzati feladat- és közszolgáltatási rendszer közös, illetve térségi rendszerének kialakítása, szervezése, összehangolása, működtetése, fejlesztése önkormányzati társulás keretében (térségi feladatellátás); a feladatellátás feltétel- és forrásrendszerének koordinálása; a Tapolca, Nyárfa u. 3. szám alatti, a társult önkormányzatok osztatlan közös tulajdonát képező irodaépület fenntartása, üzemeltetése.

A Társulásra átruházott feladat- és hatáskörök:

Szociális alapszolgáltatási feladatok ellátása: szociális étkeztetés, házi segítségnyújtás, család- és gyermekjóléti szolgáltatások, támogató szolgálat. A feladatok ellátására a társulás fenntartja és működteti a Balaton-felvidéki Szociális, Gyermekjóléti, és Háziorvosi Ügyeleti Szolgálatot, mint önállóan működő költségvetési intézményt.

Egészségügyi alapellátás:A Társulás gondoskodik az egészségügyi alapellátás együttes szervezésén belül a központi orvosi ügyelet megszervezéséről és fenntartásáról.

Épületüzemeltetési, épület-fenntartási feladatok: A Társulás térítésmentes használatában van a tag önkormányzatok tulajdonát képező Tapolca, Nyárfa u. 3. szám alatti irodaépület. A Társulás jogosult a feladatellátáshoz nem szükséges helyiségek tartós és eseti bérbeadására, hasznosítására.

Az önkormányzati társulás döntéshozó szerve a Társulási Tanács. A társulási tanácsot a társult önkormányzatok képviselő-testületei által delegált tagok alkotják, akik meghatározott számú szavazattal rendelkeznek. A Társulási Tanács 29 főből áll.

A társulási tanácsba delegált képviselők évente legalább egy alkalommal beszámolnak képviselő- testületeiknek a társulás működéséről. A társulási tanács képviseleti joggal rendelkező tagjai személyesen, vagy megbízottjuk útján figyelemmel kísérik az általuk képviselt településen a társulás által ellátott tevékenységek színvonalát, és a településen feladatot ellátó, a társulás, vagy intézménye által foglalkoztatott szakdolgozók munkáját. A feladat ellátás tapasztalatairól, az észlelt esetleges hiányosságokról szükség szerint, illetve haladéktalanul tájékoztatja az elnököt, és a munkaszervezet vezetőjét.

**A Társulás Elnöke által elfogadott határozatok:**

**1/2021. (III.10.) határozat**: Döntés a Balaton-felvidéki Szociális, Gyermekjóléti és háziorvosi Ügyeleti Szolgálat 2021. évi költségvetésének elfogadásáról.

**2/2021.(II.I10.) határozat**: Döntés a Tapolca Környéki Önkormányzati Társulás 2021. évi költségvetésének elfogadásáról.

**3/2021.(III.10.) határozat**: Döntés a Társulás által fenntartott Balaton-felvidéki Szociális, Gyermekjóléti és Háziorvosi Ügyeleti Szolgálat Szakmai Program módosításának elfogadásáról.

**4/2021.(III.10.) határozat**: A Társulás által fenntartott Balaton-felvidéki Szociális, Gyermekjóléti és Háziorvosi Ügyeleti Szolgálat2020. évi munkájáról szóló beszámoló elfogadásáról.

**5/2021.(III.10.) határozat**: A Társulás által fenntartott Balaton-felvidéki Szociális, Gyermekjóléti és Háziorvosi Ügyeleti Szolgálat2020. évi munkájáról szóló beszámoló elfogadásáról.

**6/2021.(III.10.) határozat**: A Társulás által fenntartott Balaton-felvidéki Szociális, Gyermekjóléti és Háziorvosi Ügyeleti Szolgálat Szervezeti és Működési Szabályzatának elfogadásról.

**7/2021.(V.25.) határozat**: A Társulás által fenntartott Balaton-felvidéki Szociális, Gyermekjóléti és Háziorvosi Ügyeleti Szolgálat költségvetési intézmény 2020. évi költségvetésének módosításáról.

**8/2021. (V.27.) határozat**: A Társulás által fenntartott Balaton-felvidéki Szociális, Gyermekjóléti és Háziorvosi Ügyeleti Szolgálat 2020. évi költségvetési szárszámadásáról.

**9/2021.(V.28.)** **határozat**: A Tapolca Környéki Önkormányzati Társulás 2020. évi költségvetés módosításáról.

**10/2021.(V.28.) határozat**: A Tapolca Környéki Önkormányzati Társulás 2020. évi költségvetés végrehajtásáról szóló szárszámadásról.

**A Társulás Társulási Tanácsa legközelebb 2021. október 7. napján ülésezett.**

Napirend:

1. a veszélyhelyzet ideje alatt a Háziorvosi Ügyeletben résztvevő háziorvosok, szakszemélyzet és kisegítő személyzet anyagi elismerésére javaslat
2. Tájékoztatás a veszélyhelyzet ideje alatt meghozott döntésekről
3. Pénzügyi Bizottság Elnökének megválasztása.

Kérem a Tisztelt Képviselő-testületet, hogy beszámolómat elfogadni szíveskedjen.

***Határozati javaslat:***

**MINDSZENTKÁLLA KÖZSÉG ÖNKORMÁNYZATA   
KÉPVISELŐ-TESTÜLETÉNEK**

**…/2022. (…) HATÁROZATA**

***az Önkormányzat részvételével működő társulások 2021. évi tevékenységéről szóló***

***beszámoló elfogadásáról***

**Mindszentkálla Község Önkormányzata Képviselő-testülete az önkormányzati társulások 2021. évi munkájáról készült beszámolót tudomásul veszi, és elfogadja.**